SARL-NUUS SONDAG 28 Maart 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB.(Ander nuuslesers verander soos 
toepaslik.) 


In die nuus vandag; 
WEN n MIGROCHIP PIGDEM TOUCH SENSE 1 ONTWIKKELINGSBORD 
KEN DIE FEITE VOORDAT U DEBATTEER 


INTERNASIONALE NAWEEK VIR VUURTORINGS EN VUURTOR- 
INGSKEPE NOU IN BEPLANNING 


WERKING BUITE DIE BAND 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


WEN n MIGROCHIP PIGDEM TOUCH SENSE 1 ONTWIKKELINGSBORD 


Inskrywings word ingewag vir die 2010 konstruksiekompetisie wat hierdie jaar 
anders is. Die Suid-Afrikaanse Amateurradio-ontwikkelingstrust sien uit na n 
innoverende benadering tot n konstruksieprojek met aanwending in amateurra- 
dio wat gebaseer is op mikroskyfietegnologie. 


Stadium 1 is die ontwerp op papier. Ontwikkel n projek van u keuse met 
die gebruik van n mikroskyfie en lê n kort beskrywing van die projek voor, 
met insluiting van n kringdiagram en n beskrywing van die werking. Die 
sluitingsdatum vir stadium 1 is 9 April 2010. 


Drie inskrywings, wat volgens die opinie van die beoordelaars die mees oorspron- 
klike is, gekoppel aan hul bruikbaarheid in amateurradio, sal elk R500 ontvang 
vir die bou van n prototipe vir inskrywing in die tweede stadium van die kom- 
petisie 

Die inskrywing in die tweede stadium is n volledig saamgestelde, werkende 
eenheid. Dit moet vergesel wees van al die benodigde papierwerk sowel as n 
artikel met kringdiagram en illustrasies geskik vir publikasie in Radio ZS. 

Die wenner van die inskrywing in stadium 2 sal n Microchip PICDEM Touch 
Sense 1 Ontwikkelingstel sowel as n ARRL-handboek ontvang. Die twee 


naaswenners sal elk n ARRL-handboek ontvang. Die sluitingsdatum vir 
stadium 2 is 10 Mei 2010. 


Die eerste prys sal tydens n gala-ete op 17 Mei 2010 by die Midrand Protea 
Hotel aan die wenner van die kompetisie oorhandig word. 


Verkry al die besonderhede by www.amateurradio.org.za. 
KEN DIE FEITE VOORDAT U DEBATTEER 


Debat is gesond, maar jy behoort die feite te ken voordat jy in n bespreking 
betrokke raak. Daar was onlangs n debat op die SARL-forum aangaande mosies 
by n SARL-AJV waar in verskeie van die plasings verkeerde stellings gemaak 
is. 


n Mosie ingedien vir bespreking en aanname tydens n Algemene Jaarvergader- 
ing van die SARL, word in die agenda gepubliseer. Tydens die AJV kry die 
voorsteller van die mosie, of sy genomineerde verteenwoordiger, die geleentheid 
om die mosie, en addisionele inligting en motivering, voor te lê. Die mosie 
word dan deur die lede teenwoordig gedebatteer. Dit is vir n lid moontlik om 
gedurende die debat n amendement tot die mosie voor te stel. Dit moet deur 
n ander lid gesekondeer word voordat die amendement bespreek word. Dit is 
ook moontlik dat n amendement tot n amendement voorgestel kan word. 


Aan die einde van die debat kry die voorsteller van die oorspronklike mosie n 
beurt van twee minute vir slotargumente en daarna word gestem. Daar word 
eerste oor die laaste amendement gestem. Indien dit aanvaar word, val al die 
ander amendemente en die oorspronklike mosie weg en die geamendeerde mosie 
word aanvaar. Daar word om die beurt vir al die amendemente gestem en, 
indien verwerp, dan word daar finaal oor die oorspronklike mosie gestem. 


n Ander debat was oor die voorgestelde wysigings aan die grondwet. Die veran- 
derings is hoofsaaklik kosmeties en sluit besluite in wat by vorige AJV s geneem 
is. Die SARL se Presidentsnet op 11 April sal gewy word aan die verduideliking 
van die voorgestelde wysigings. Klubs word uitgenooi om hulle herhalers aan 
die telekonferensienetwerk te koppel deur n versoek te rig aan armi@sarl.org.za. 


INTERNASIONALE NAWEEK VIR VUURTORINGS EN VUURTOR- 
INGSKEPE NOU IN BEPLANNING 


n Totaal van 100 registrasies is reeds ontvang by die webwerf waar ingeskryf 
word vir die 2010 Internasionale Vuurtoring- en Vuurtoringskepenaweek. Die 
aktiwiteit is geskeduleer vir die naweek van 21 22 Augustus. 


Dit sal die 11de jaarlikse keer wees dat hierdie gebeurtenis plaasvind wat geborg 
word deur die Skotse Ayr Radiogroep en sy stasie GMOAYR. Tot datum is die 
registrasies uit 19 lande ontvang met feitlik die helfte daarvan uit Duitsland en 
Australië wat altyd hierdie pretaktiwiteit sterk ondersteun. Ander lande wat 
deelneem sluit in Argentinië, België, Chile, Denemarke en Engeland, om maar 
net n paar te noem. 'Tans verskyn daar geen Suid-Afrikaanse stasies in die 
naamlys op die amptelike webwerf nie. 


Om te registreer, of om te sien watter vuurtorings reeds geregistreer is, besoek 
die amptelike webwerf www.illw.net. 


SARL SE NASIONALE KONVENSIE 


Hierdie is n verdere oproep om te registreer vir die SARL se Nasionale kon- 
vensie wat van 23 tot 25 April 2010 in Port Elizabeth gehou gaan word. Volle 
besonderhede is verkrygbaar van www.sarl.org.za. Indien u een van die PIC- 
kursusse wat in die hoofsentra aangebied word misloop, is hierdie n geleentheid 
om die kursus by te woon tydens die Nasionale Konvensie. 


Die kursus “Leer in 4 uur hoe om mikroprosesseerders te programmeer wat gister 
in Gauteng gehou is, was oorvolskryf. Inskrywings kan nou gedoen word vir 
Durban, Kaapstad en Port Elizabeth. Vermy teleurstelling, skryf vroeg in. Daar 
is n aansienlike afslag vir SARL-Iede. Volle besonderhede is op www.sarl.org.za, 
klik op RTA en volg die skakels. 


WERKING BUITE DIE BAND 


Daar is weer opgemerk dat sommige amateurs in IARU Streek 1 buite die Streek 
1 se 160 m-toekenning gewerk het. Die onderste grens is 1,810 MHz. Dit is 
onwettig om `n stasie in IARU Streek 2 en 3 te werk wat onder 1,810 MHz besig 
is. 7R- en 7S-stasies word herinner dat die Suid-Afrikaanse toekenning 1,810 
tot 1,850 MHr is. 


KOMPETISIENUUS 
2010 SARL KOMPETISIEHANDBOEK 


Die Kompetisiehandboek is bygewerk ten opsigte van klubs wat kompetisies 
borg en 'n aantal grammatikale foute is reggemaak. Die nuwe weergawe van die 
2010 SARL se Kompetisiehandboek sal op Maandag 29 Maart beskikbaar wees, 
en sal die enigste geldige kompetisiehandboek wees. 


Daar is drie plaaslike kompetisies in die komende week. Op Woensdagaand, 31 
Maart word die tweede SARL-klabkompetisie vanaf 17:30 tot 18:30 UTC gehou 
in modusse PSK en RTD op 80 meter. `n RST-verslag en 'n reeksnommer word 
uitgeruil. Stasies mag een keer op PSK gewerk word en een keer op RTD. Logs 
moet per e-pos gestuur word aan hfcontests@netactive.co.za om die komitee te 
bereik teen middernag op 7 April. 


Op Donderdagaand, 1 April word die eerste skof van die SARL se 80 meter 
OSO-geselligheid vanaf 17:00 tot 20:00 UTC gehou. Dit is `n foonkompetisie 
met werking tussen 3,603 tot 3,650 en 3,700 tot 3,800 MHz. Roepseine, `n RS- 
verslag en die operateurs se name word uitgeruil. `n (SO met 'n Suid-Afrikaanse 
stasie tel 10 punte, terwyl `n @SO met `n stasie buite die grense 15 punte tel. 
Neem asseblief kennis van amateurstasies wat AM. werk op die band. Logs moet 
gestuur word aan die Durban ARK, Brownleeplek 17, Bluff, Durban, 4052 of 
per e-pos aan zs5lp@vodamail.co.za. 


Op Saterdag 3 April word die eerste skof van die RaDAR-kompetisie gehou, 


RaDAR is die afkorting vir Rapid Deployment Amateur Radio (Snel Ontplooiing 
Amateurradio.) Die kompetisie duur vanaf 12:00 tot 18:00 UTC en werking is 
op alle HF-kompetisiebande asook BHF/UHF en mikrogolwe en alle modusse 
mag gebruik word. Die doel van die kompetisie is die bevordering van die snel 
ontplooiing van amateurradiostasies en antennas, verkieslik sonder die gebruik 
van normale elektriese krag. Logs moet gestuur word aan die Lichtenburg ARK, 
Posbus 410, Lichtenburg, 2740 of per e-pos aan zs6lrk@nwinternet.za.org. 


Die volledige reëls vir al drie die kompetisies is beskikbaar in die bygewerkte 
2010 SARL-kompetisiehandboek. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 057 is groot maar is steeds onaktief. Nuwe sonvlek 1 058 is Donderdag 
gedoop. Dit is `n klein kolletjie in die Noordelike halfrond van die son. Die 
voorspelde effektiewe sonvlektelling vir die week sal tussen 20 en 25 wees. 


20 en 15 m is die beste keuses vir DX. Gedurende die middae gaan die toestande 
na Indië goed wees. Gedurende laatmiddae en die aande gaan toestande na 
Europa goed wees. Kontakte met Australië gaan uitdagend wees. Gedurende 
die middae is daar `n goeie kans vir 15 m kontakte met die VSA. Smiddags en 
vroegaande gaan toestande op 15 en 20 m na Brasilië goed wees. 


17 m is ook smiddags oop na verskeie gebiede regoor die wêreld. Meeste akti- 
witeit is gedurende Vrydagmiddae en natuurlik oor die naweke. 10 m begin ook 
tekens van lewe toon. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande te 
lewer. 30 m sal gedurende die middel van die dag goeie resultate lewer. 20 m is 
baie bruikbaar gedurende die dag en goeie kontakte kan oor die langer afstande 
gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


31 Maart SARL-80 m-klubkompetisie met PSK en RTD, 17:00 20:00 UTC. 
1 April - 1ste been van die SARL se 80 meter @SO-geselligheid, 17:00 tot 
20:00 UTC. 3 April 1ste skof van RaDAR-kompetisie, 12:00- 18:00 UTC. 
9 April Sluitingsdatum vir stadium 1 van konstruksiekompetisie. 11 April 

Presidentsnet om 19:30. 17 April ?2010-SA AMSAT-ruimtesimposium. 
23-25 April SARL Nasionale Konvensie, Port Elizabeth. ?24 April PIC- 
programmeringskursus in Port Elizabeth. 10 Mei - Sluitingsdatum vir stadium 
2 van konstruksiekompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 


Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateur Radio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI” en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel en geredigeer is. 


Dankie dat u saamgeluister het. /EX 


